JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Suur Venemaa sõjalaevastik peab õppusi Süüria vetes
Amnesty International taas eksiteel
Iisraeli Politseid süüdistatakse illegaalses spioneerimises
Venemaa on toonud suuri sõjalaevu kahte Süüria sadamasse -
Latakiasse ja Tartusi.
Need moodustavad seal eelnevalt olnutega märkimisväärse vastukaalu
USA Vahemerel tegutseva 6. laevastiku vastu.
Sõjaekspertide hinnangul püüab Venemaa parandada sellega
ka oma laevastiku kiiret liikumist Mustale merele,
et nii kindlustada Krimmi poolsaarel asuvaid armeebaase.
Venemaa Kaitseministeeriumi teatel
osaleb õppustel kokku 140 sõjalaeva, 10 000 sõdurit ja 60 lennukit,
nii et see on suurim sõjalaevade koondumine Vahemerel
pärast 2. Maailmasõda.
Oma kombe kohaselt tõdeb valitsus Moskvas,
et tegu on vaid rahumeelse mereõppusega,
mille sihiks on kaitsta Venemaa huve maailma erinevatel merealadel.
Mõningais usuringkondades on imestatud, kas tegu on juba
prohvet Taanieli raamatu 11. peatüki 40. salmis kirjeldatud
Põhja kuninga laevastikuga.
Erinevalt oma varasemast avaldusest teatas president Joe Biden,
et USA loobub osadest Iraani vastastest majandussanktsioonidest,
et kiirendada Viini kõnelusi.
Samas vabastab USA Iraani kasutusse 29 miljardit dollarit
välismaistes pankades asuvaid külmutatud rahavarusid.
Enne eelmisel suvel alanud kõnelusi kinnitas Biden,
et mingeid järeleandmisi ega rahade tagastamist ei toimu,
enne kui Iraan on naasnud algupärase JCPOA lepingu juurde.
Iraan pole seda teinud. Vastupidiselt on nad rikastanud uraani
mitmekümnekordselt rohkem, kui mainitud leping lubab,
ja on jätkanud samas ballistiliste rakettide arendamist,
sihiga valmistada tuumarelvaks kõlblik mandritevaheline rakett.
Kuigi USA ametnikud rõhutavad, et tegu on ainult vahetuskaubaga,
kus Iraanil lubatakse jätkata vaid tsiviilotstarbelist tuumaprogrammi,
muretsetakse vähemalt Iisraelis tõsiselt, et rahajõgede vabastamine
tähendab samas ka mitmete terrori- rühmituste tegevuse aktiveerumist.
Ka Bideni enda Demokraatliku partei poliitikud on kritiseerinud otsust,
millega USA ei saa mingeid järeleandmisi,
aga annab Iraanile uskumatu rahasumma tühjade lubaduste vastu.
Rahvusvaheline, ühestki riigist või grupist sõltumatu kodanikuühendus
Amnesty International avaldas raporti, kus mõistab hukka Iisraeli
muuhulgas apartheidis ehk rassilises diskrimineerimises.
Raporti järgi harrastab Iisrael
süstemaatilist rassilist diskrimineerimist, rõhumist
ja domineerimist palestiinlaste üle nii Läänekaldal, Ida-Jeruusalemmas
kui Gaza sektoris, kus pärast 2005. a pole elanud ühtki juuti.
Samas nõuab Suurbritannias resideeruv ühendus,
et maailma suurriigid, USA ja EL tunnistaksid Iisraeli apartheidiriigiks
ja kasutaksid kõiki poliitilisi vahendeid seisukorra parandamiseks.
Iisraelis tekitas raport šoki,
sest rohkem kui kolm neljandikku selles esitatud väidetest
pärines erinevatelt välismaistelt tahkudelt,
sh valitsuste rahastatud antisemiitlikelt, antisionistlikelt
ja terrorismi toetavatelt rühmitustelt.
Iisraeli valitsus eitas kategooriliselt raportis esitatud väiteid
ja mõistis Amnesty Internationali raporti hukka
kui täiesti erapooliku ja antisemiitliku
ja nimetas selle väiteid täiesti reaalsustaju kaotanuiks.
Sellega ühinesid ka USA, Suurbritannia ja Saksamaa,
kelle sõnul kuulub selliste kohtuotsuste jagamine kohtutele,
mitte mingile privaatsele ja valitsus- välisele tsiviilorganisatsioonile.
Palestiinlaste seas tervitati Amnesty raportit,
hoolimata sellest, et nii PLO kui Hamas on süüdi
kordades halvemates inimõigusrikkumistes,
kui need, mida Amnesty väidab ekslikult Iisraeli harrastavat.
Ukraina olukorrast johtuvalt on Venemaa võtnud uue hoiaku
ka Iisraeli õhurünnakute suhtes Süürias.
Seni on Venemaa hoidnud Süüriat mitte vastamast
Iisraeli poolt Iraani objektide pihta tehtud rünnakutele,
kuid on nüüd seisukohta muutnud.
Venemaa ja Süüria on alustanud ühiseid õhupatrulle
Iisraeli ja Liibanoni ning ka päris Golani kõrgustike piirimail.
Operatsioonides kasutab Venemaa
kõige kaasaegsemaid MIG-29 ja Suhhoi 35 tüüpi lennukeid.
Need on mõeldud Iisraeli ja USA F-35 vastu.
Ühtki õhulahingut pole sel põhjusel siiski veel toimunud.
Venemaa sõnum näib olevat, et Iisrael peaks hoiduma pommitamast
nii Süüria, kui sinna ehitatud Iraani objekte.
On juhtunud juba korduvalt, et Iisrael püüab hävitada
Süürias, Latakias asuvaid Iraani laskemoona- ja raketiladusid,
kuid on pidanud operatsioonid pooleli jätma
kohalviibinud Vene vägede ja varustuse tõttu.
Iisraelil ja Venemaal on olnud aastaid kokkulepe,
mille järgi sõjalised operatsioonid koordineeritakse teineteisega.
Kuid Iisraeli uus valitsus hoiab Venemaa meelest liialt USA poole,
ja nii on Kremli juhid unustanud seetõttu oma koordineerimiskohuse.
Kuigi USA on võtnud põhivastutuse
ISISe juhi Abu Ibrahim al-Hashimi al-Quaryshi atentaadi eest,
väidavad mõned luureallikad,
et ka Iisraelil oli mainitud rünnakus osa.
Pärast Abu al-Baghdadit ISISe etteotsa tõusnud Abu Ibrahim
hukkus 3. veebruaril Atmehi linnas, Idlibis, Loode-Süürias.
USA juhitud eriüksused olid tema kodu sisse piiranud,
et ISISe juht elusalt vangi võtta, kuid läks teisiti.
Kui eriüksused õhutasid valjuhääldeist naisi ja lapsi hoonest lahkuma,
lasi ISISe juht võimsa pommiga õhku nii enda kui kogu oma pere.
Maja varemeist kaevati välja lisaks ISISe juhile veel 12 surnukeha,
enamik neist naised ja lapsed.
Hiljem selgus, et USA väesalgad vajasid Iisraeli luureinfot
ISISe juhi maja leidmiseks teiste peaaegu samasuguste seast.
Iisraelis on arenemas tõeline poliitiline luureskandaal,
mille üheks objektiks on endine peaminister Benjamin Netanyahu,
keda süüdistatakse erinevates kuritarvitamistes peaministriks olles.
Iisraeli ajalehe Calcalit artiklis on tõendeid
Iisraeli Politsei illegaalsete luure- ja häkkimisjuhtumite kohta,
mille objektiks olid mitmed olulised avaliku elu tegelased,
poliitikud ja suurärimehed.
Lehe teatel kasutas politsei ära
Iisraeli NSO Grupi luureprogrammi Pegasus,
pääses selle abil inimeste arvuteisse ja mobiiltelefonidesse
ning kasutas neist leitud andmeid ilma kohtu loata.
Riigi president Isaac Herzog ja siseminister Ayelet Shaked tõdesid,
et kui Calcaliti raport paika peab, on toimunud asju,
mis on kohased eelmise sajandi süngeimatele valitsustele,
mitte demokraatiale.
Asjaga tegeleti juba ka parlamendis, Knessetis,
kus United Torah Judaismi partei juht Moshe Gafni süüdistas avalikult
riigi politseid poliitilises nõiajahis Netanyahu kukutamiseks,
ning sel eesmärgil illegaalsete meetmete
ja luureprogrammi Pegasus kasutamises.
Netanyahu-vastane kohtuistung katkestati selle tõttu juurdluse ajaks.
Tähelepanu objektiks sattus ka riigi praegune peaminister Naftali Bennett,
kes tõdes, et kuigi Pegasus
ja teised terrorismivastaseks võitluseks mõeldud luureprogrammid
on tähtsad töövahendid, pole need mõeldud Iisraeli kodanike
või riigi- ja avaliku elu tegelaste järel luuramiseks.
Väärkasutuses kahtlustatakse nüüd kõrgetel ametikohtadel olijaid,
politseinikke ja isegi poliitikuid.
Uudistetoimetus jälgib arenguid ja kajastab neid edasistes saadetes.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee